**OŠ „VLADIMIR NAZOR“**

ADŽAMOVCI, S.RADIĆA 3

**ŠKOLSKI ODBOR**

 KLASA: 007-04/22-02/16

 URBROJ: 2178-22-02/01-22-1

 ADŽAMOVCI, 14. srpnja 2022. godine

**8. SJEDNICA ŠKOLSKOG ODBORA OŠ „Vladimir Nazor“ Adžamovci**

**Zapisnik**

sa sjednice Školskog odbora održane **14.7.2022. godine** u **17:00 sati** u prostorijama škole.

Prisutni: Tomislav Šimac, Romana Domazetović, Dijana Špoljarić, Dorotea Perić, Vladimir Majetić

Odsutni: Miroslav Jelčić, Maja Marjanović

Sjednici je nazočan potreban broj članova za pravovaljano odlučivanje.

Sjednici je nazočna ravnateljica Marija Petričević.

Prijedlog dnevnog reda:

1. *Usvajanje zapisnika s prethodne sjednice*
2. *Davanje mišljenja o prebacivanju učenika 4.r. Područnih škola u Matičnu školu za školsku godinu 2022./2023.*
3. *Različito*

**Ad 1.) Usvajanje zapisnika s prethodne sjednice**

Školski odbor je jednoglasno usvojio zapisnik s prethodne sjednice

**Ad 2.) *Davanje mišljenja o prebacivanju učenika 4.r. Područnih škola u Matičnu školu za školsku godinu 2022./2023.***

Ravnateljica traži mišljenje Školskog odbora (u skladu sa Statutom škole, prema kojemu Školski odbor daje mišljenja o pojedinim pitanjima važnima za rad škole) o prebacivanju učenika 4. razreda Područnih škola u Matičnu školu za školsku godinu 2022./2023. Upoznala je Školski odbora s prijedlogom ustrojstva razrednih odjela za sljedeću školsku godinu na područnim školama. Budući će u 3 škole biti četverorazredna kombinacija, u razgovoru s učiteljima i roditeljima te uz suglasnost roditelja s područnih škola ravnateljica je donijela odluku o povlačenju učenika 4. razreda s područnih škola u matičnu. Svi roditelji su suglasni s time i potpisali su izjave. Ravnateljica je pojasnila da se povlačenje učenika ne radi na štetu radnika i radnih mjesta u područnoj školi, nego na dobrobit učenika i učitelje te s ciljem što kvalitetnije nastave za učenike u kombiniranim razrednim odjelima. Ukoliko se ne bi povlačili učenici s područnih škola u Matičnu, tada bi u Matičnoj školi još jedna učiteljica bila tehnološki višak jer je u drugom i četvrtom razredu samo 6 učenika., što prema Pravilniku čini jedno kombinirano razredno odjeljenje. Svi članovi Školskog odbora su dali pozitivno mišljenje na ovu Odluku te se jednoglasno s njom slažu.

**Ad 3.) Različito**

Romana Domazetović navodi kako se roditelji bune jer učenici škole nisu išli na terensku nastavu ove školske godine, posebno se bune za učenike 8. razreda. Ravnateljica je pojasnila da terenska nastava nije niti planirana u GPIP rada škole, a terenska nastava za niže razrede je bila cjenovno neprihvatljiva, odnosno preskupa te se od nje odustalo. Razrednici 8. razreda nisu uspjeli na vrijeme dobiti ponude za provođenje terenske nastave za učenike 8. razreda. Ravnateljica također konstatira da roditelji mogu uputiti pisane pritužbe školi, a ne usmeno prenositi predstavnici iz Vijeća roditelja.

Nije bilo više upita.

Zapisničar: Predsjednika Školskog odbora:

Dijana Špoljarić Dorotea Perić